jobs
భారత్‌లో గ్జియామి 20వేల మందికి ఉపాధి
ముంబై: చైనా టెక్నాలజీ దిగ్గజం గ్జియామి వ్యవ స్థాపకులు లీజన్‌ మాట్లాడుతూ భారత్‌లో 20వేల మందికి పైగా ఉపాధి కల్పిస్తామని వెల్లడించారు. ఇందుకు సంబంధించి భారత్‌కు వచ్చి న లీప్రధాని నరేంద్రమోడీని కలిసి చర్చించారు. ఇంటర్నెట్‌ ప్లస్‌ మోడల్‌పై ఆయనప్రధానికి వివరించి ఈవిధానం భారత్‌ కంపెనీలకు ఎంతో అనువైనదిగా ఉంటుందని వివరించారు. స్వల్పకాలంలోనే ఇంటర్నెట్‌ ప్లస్‌పరంగా కంపెనీ ఎంతో వృద్ధిని నమోదుచేసిందన్నారు. గ్లోబల్‌ బిజినెస్‌ సదస్సులో పాల్గొన్న లీజన్‌చైనాలో ఇంటర్నెట్‌ప్లస్‌ విధానం 2015లోనే చైనా ప్రీమియర్‌ ప్రారం భించారన్నారు. ఇంటర్నెట్‌ప్లస్‌ అంటే సాంప్రదాయకం గా పరిశ్రమల్లో అంతర్భాగంగానే ఇంటర్నెట్‌ సేవ లు కూడా మిళితం అయి ఉంటాయని కంపెనీల ఆర్థికవృద్ధికి ఇది ఎంతో దోహదంచేస్తుందని లీ వివరించారు. చైనా ఆర్థిక వ్యవస్థకు ఇంటర్నెట్‌ ప్లస్‌ కీలక భూమికి పోషించిందని, గ్జియామి చైనా లోని అతిపెద్ద కంపెనీల్లో ఒకటిగా నిలిచిందని అన్నా రు. భారత్‌లో ఆన్‌లైన్‌ మార్కెట్‌పరంగా విజయవంతం అయ్యామని, గ్జియామి ఆఫ్‌లైన్‌ మార్కెట్‌లకూడా మార్కెట్‌ వాటా 50శాతా నికి సాధించుకోవాలని నిర్ణయించినట్లు వివరించారు. ఆన్‌లైన్‌లో 50శాతం మార్కెట్‌ వాటా సాధించాలన్నదే లక్ష్యంగా ఉందన్నారు. మీ హోమ్‌స్టోర్స్‌్‌లో తమ ఫోన్ల ధరలు ఎప్పటికప్పుడు తెలియజేస్తుందని, ఆఫ్‌ లైన్‌, రిటైల్‌ ధరలు ఎక్కువగా ఉంటే ఈ ధరలతో సరి పోల్చి చూసుకోవచ్చని అన్నారు. మీహోమ్‌ను భారత్‌లోకూడా పరిచయం చేయాలని నిర్ణయించినట్లు ఆయన అన్నారు. ఇంటర్నేషనల్‌ డేటా కార్పొరేషన్‌ అంచనాలప్రకారం గ్జియామి ఇండియా స్మార్ట్‌ఫోన్‌ బ్రాండ్ల అమ్మకాల్లో నంబర్‌ వన్‌గా నిలిచింది. 29.3శాతం మార్కెట్‌ వాటాతో ఉంది. 2014లో భారత్‌ లో ప్రవేశించిన గ్జియామి వందకోట్ల డాలర్ల రాబడులు సాధించిందని వివరిం చారు. కంపెనీ తన మొట్టమొదటి ప్లాంట్‌ను 2015 ఆగస్టులో ప్రారంభిం చింది. 75శాతంఫోన్లు ఇపుడు భారత్‌లోనే తయారవుతున్నాయి. ఈ సంద ర్భంగా లీ మాట్లాడుతూ 95శాతం గ్జియామి స్మార్ట్‌ఫోన్లు భారత్‌లో తయారు చేసినవాటిని భారత్‌లోనే విక్రయిస్తున్నట్లు వివరిం చారు. ఆంధ్రప్రదేశ్‌లో రెండో యూనిట్‌ ఏర్పాటుకు తైవాన్‌ కంపెనీ ఫాక్స్‌కాన్‌తో ఒప్పందం చేసుకున్నట్లు వివరించా రు. గ్జియామి మొత్తంగాచూస్తే సెకనుకు ఒక ఫోన్‌ ఉత్పత్తి చేసేవిధంగా నిర్వహణ సామర్ధ్యం పెంచుకున్నది. కంపెనీ ఐదువేల మందికి ఉపాధి కల్పిస్తోంది. 90శాతం వీరిలో మహిళలే ఉన్నారు. గ్జియామి చైనాలో నాలుగోస్థానానికి పడిపోయింది. సాలీనా స్మార్ట్‌ఫోన్లు 22శాతం తగ్గుతున్నాయి. గ్లోబల్‌ స్మార్ట్‌ఫోన్‌ ర్యాంకింగ్‌లో కూడా ఏడోస్థానానికి దిగజారింది. 16శాతం అమ్మకాల్లో తగ్గుదలే ఇందుకుకీలకం.